als_Latn dik_Latn sag_Latn
Mikel Shallari është ndaluar me urdhër të Prokurorisë si ekzekutori i dyshuar i komisar Artan Cukut, ka konfirmuar Haki Çako, drejtori i Policisë së Shtetit.
Në një dalje për mediat, pa dhënë shumë detaje, Çako tha se Shallari, i lindur në Kuçovë dhe banues në Qytetin Studenti në Tiranë, është ndaluar një ditë më parë.
Shallari është person me precedentë të mëparshëm penalë, i evidentuar dhe i skeduar, shtoi ai.
Duke iu përgjigjur pyetjeve të gazetarëve, Çako tha se ka persona të tjerë të shpallur në kërkim roli i të cilëve do të përcaktohet gjatë hetimit me kalimin e kohës.
I pyetur për motivin e vrasjes, drejtori i Policisë së Shtetit nuk dha një pistë konkrete, tha vetëm se detajet i përkasin hetimit.
Konferenca
Haki Çako: Pas një pune intensive profesionale të strukturave për Hetimin e Krimeve të Rënda në Drejtorinë e Përgjithshme të Policisë së Shtetit si dhe ato të Drejtorisë Vendore të Policisë Tiranë, në bashkëpunim të ngushtë dhe në drejtimin procedurial të Prokurorisë për Krimet e Rënda Tiranë, në vlerësim të informacioneve, formave dhe metodave policore dhe shkencore, por edhe në bashkërendim të ngushtë me partnerët ndërkombëtarë dhe policitë e vendeve të Bashkimit Europian, më datë 10.06.2017, u bë i mundur ekzekutimi i urdhër-ndalimit të Prokurorit, për të dyshuarin e vrasjes së ndodhur më datë 08.04.2017, ku është vrarë me armë zjarri, shtetasi Artan Cuku, ish-oficer policie. Autor i kësaj ngjarjeje është shtetasi:
Mikel Edmond Shallari, i datëlindjes 1993, lindur në Kuçovë dhe banues në Qytetin Studenti, Tiranë.
Vazhdon puna intensive për dokumentimin e plotë ligjor të kësaj ngjarjeje.
Pyetje:
Z. Çako mund të na thoni cili është roli i të dyshuarit Shallari në ngjarje, është ekzekutor apo porositës i krimit?
Përgjigje:
Roli i Mikel Shallarit në këtë ngjarje është ekzekutor.
Pyetje:
A keni shpallur në kërkim ndonjë person të dyshuar si porositës dhe mund të na thoni cila është pista në të cilën dyshohet ky person?
Përgjigje:
Sigurisht që ka edhe persona të tjerë të shpallur "në kërkim", të cilët janë bashkautorë, roli i të cilëve do të përcaktohet gjatë hetimit me kalimin e kohës.
Pyetje:
Po përsa i përket pistës?
Përgjigje:
Është sekret profesional, besoj që prokurori mund të shpjegojë më shumë.
Pyetje:
Z. Çako, në momentin e largimit, autori është fiksuar shumë mirë nga pamjet filmike dhe është Mikel Shallari, por a keni arritur të gjeni prova përsa i përket armës së krimit dhe a janë këta të dy, bashkëpunëtorët e tjerë të cilët e kanë ndihmuar Shallarin për ta fshehur atë?
Përgjigje:
Sigurisht që provat e administruara deri në këto momente janë të konsiderueshme, bazuar në kodin e Procedurës Penale vazhdojmë punën për dokumentimin e plotë edhe të bashkautorëve, por edhe sqarimin e motiveve të kësaj ngjarjeje.
Pyetje:
Nga momenti i kryerjes së krimit, Mikel Shallari ka dalë jashtë vendit, pra ka lëvizur, a ka qenë në vëzhgim dhe a dyshohet se është një vrasës me pagesë i përfshirë dhe në krime të tjera?
Përgjigje:
Tashmë thashë që detajet i përkasin hetimit dhe çdo gjë tjetër do të zbardhet në një moment të dytë.
Pyetje:
Më lejoni edhe një pyetje të fundit, e cila nuk lidhet shumë me ngjarjen, por me aktualitetin. Prej disa ditësh jeni personi i akuzuar nga forca të ndryshme politike, përfshirë edhe Lëvizjen Socialiste për Integrim. Keni një koment?
Përgjigje:
Faleminderit, Policia e Shtetit është e angazhuar totalisht në zbatimin rigoroz të ligjit, në përputhje të plotë me Kushtetutën dhe aktet e tjera normative që rregullojnë punën e saj. Mirëkuptoj çdo subjekt të caktuar politik, që në emocionet e veta dhe kushtet e etheve dhe të temperaturave të fushatës elektorale, ka shprehjet dhe të drejtat e veta.
Pyetje:
Z. Çako, burimet flasin edhe për dy të shoqëruar të tjerë. Është mikesha e z. Shallari dhe një person tjetër. A janë të dyshuar këta për ndonjë vepër penale, apo do të lirohen nga policia e Tiranës?
Përgjigje:
Gjithçka është në ndjekje, gjithçka është në procedurë, do të sqarohet pozita e gjithsecilit që është i shoqëruar në lidhje me këtë ngjarje. Për më shumë do t'ju informojmë me kalimin e kohës.
Pyetje:
Të lutem edhe një herë tek pista, nëse prokurori nga ndihmon. Burime të rezervuara flasin për vrasje për motive të gjakmarrjes. A mund ta analizoni në këtë pikë?
Përgjigje, Prokurori:
Nuk e dimë. Ne aktualisht dimë që dora që ka tërhequr këmbzën, është e Mikel Shallarit. A është njëkohësisht edhe ideatori i këtij krimi? Këtë nuk mund ta themi dot. Megjithatë për neve është shumë e rëndësishme që puna të vazhdojë më tej. Ne sot dimë me siguri ekzekutorin material të krimit. Ideatorin ende nuk e dimë. Mund të jetë Mikel Shallari, mund të jenë edhe persona të tjerë. Për këtë gjë, ne po hetojmë në vazhdimësi.
Pyetje:
Z. Ligori, a ka pranuar të flasë për hetuesit ose për ju, Mikel Shallari, gjatë kohës që ka qenë i shoqëruar?
Përgjigje:
Jo, unë kam pasur dy komunikime me të, ai vazhdon të këmbëngulë, të mohojë përfshirjen e tij në këtë krim, si ekzekutor material i tij. Nga ana ime së bashku më kolegët e Policisë, të cilët gjej rastin t'i falënderoj për punën shumë profesionale që kanë bërë, që nga data 8 Prill 2017, kur u konstatua vrasja e të ndjerit Artan Cuku dhe deri në ndalimin e këtij personi, ky i fundit është marrë në pyetje, i janë ofruar të gjitha indiciet dhe provat që e ngarkojnë atë me përgjegjësi, të cilat duhet të themi që janë të rëndësishme, janë të sakta, dhe të gjitha na çojnë drejt faktit që ai është ekzekutori material i krimit, për këtë nuk ka dyshime. Ai është njohur me to, ka një modifikim të qëndrimit, natyrisht nga ana jonë i janë ofruar të gjitha lehtësitë që parashikon ligji në rastin e bashkëpunimit me drejtësinë, ende nuk kemi një përgjigje prej tij. Ne jemi në komunikim të vazhdueshëm me të.
Pyetje:
Z. Çako një pyetje të fundit. Nga hetimet që keni bërë për personin në fjalë, a rezulton ai të jetë një ish - i arrestuar në Zvicër për vepra të tjera penale dhe ndërkohë i arrestuar të paktën dy herë këtu në Tiranë për kundërshtim ndaj forcave të Rendit? Çfarë skede personale ka ai përsa i përket aktivitetit kriminal?
Përgjigje:
Sigurisht që është një person me precedentë, i evidentuar dhe i skeduar, më lejoni tashmë të përcjell dhe një herë ngushëllimet, për familjarët e mikut dhe kolegut tonë Cuku, dhe t'i siguroj ata për një hetim të gjithanshëm në lidhje me këtë çështje.
Mikel Shallari
Në konferencën për media, ku ishte i pranishëm edhe Prokurori i dosjes, u tha se Mikel Shallari nuk e ka pranuar autorësinë e vrasjes së ndodhur mbrëmjen e 8 prillit në Tiranë.?
/SYRI.net/
© SYRI.net
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eus_Latn als_Latn taq_Latn taq_Latn